《梦草亭独坐适八弟定旃洛中书至》
清代·韦谦恒

碧梧深柳宛吾庐，短彴回廊任所如。孤艇泛从残雨后，好山看到夕阳初。

池塘春草连宵梦，宛洛秋风尺素书。莫向南天频怅望，画图终日正相于。

作者简介：韦谦恒，字慎旃，号约轩，又号木翁，芜湖人。乾隆癸未一甲三名进士，授编修，官至贵州巡抚，降鸿胪寺少卿。有《传经堂诗钞》。